Praat die Bybel van die "sewe doodsondes"?
LEES IN Afrikaans Albanees Amharies Arabies Armeens Azerbeidjans Azerbeidjans (Cyrillies) Bulgaars Cebuano Chichewa Chinees (Sichuanees) Chinees (Sjanghainees) Deens Duits Engels Esties Ewe Fidjiaans Fins Frans Georgies Grieks Gun Hausa Haïtiaanse Kreools Hebreeus Hiligaynon Hindi Hongaars Iloko Indonesies Italiaans Japannees Joroeba Kantonnese Chinees (Tradisioneel) Kantonnese Chinees (Vereenvoudig) Kazaks Kazaks (Arabies) Kinyarwanda Kirgisies Kirundi Koreaans Kroaties Lingala Litaus Luo Malabaars Maleis Malgassies Maltees Mandarynse Chinees (Tradisioneel) Mandarynse Chinees (Vereenvoudig) Masedonies Mianmees Nederlands Noors Nzema Oekraïens Oromo Pangasinaans Papiamentoe (Aruba) Papiamentoe (Curaçao) Pools Portugees (Brasilië) Portugees (Portugal) Roemeens Russies Sepedi Serwies (Cyrillies) Serwies (Romeins) Shona Singalees Slowaaks Sloweens Spaans Swahili Sweeds Tagalog Tataars Teloegoe Thai Tigrinya Tsjeggies Tswana Turkmeens Turks Umbundu Viëtnamees Xhosa Zulu
Is daar "sewe doodsondes"?
Die Bybel praat nie spesifiek van sewe doodsondes nie. Maar dit leer wel dat 'n persoon nie gered sal word as hy ernstige sondes beoefen nie. Die Bybel verwys byvoorbeeld na sulke ernstige sondes soos seksuele onsedelikheid, afgodediens, spiritisme, woedeuitbarstings en dronkenskap as "die werke van die vlees". Dit sê verder "dat dié wat sulke dinge beoefen, God se koninkryk nie sal beërf nie".—Galasiërs 5:19-21. *
Bevat die Bybel nie 'n lys van sewe dinge wat God haat nie?
Ja, dit bevat so 'n lys. Volgens die Nuwe Afrikaanse Bybelvertaling sê Spreuke 6:16: "Die Here haat ses dinge, nee, daar is sewe waarvan Hy 'n afsku het." Maar die lys van sondes in Spreuke 6:17-19 wat hierop volg, is nie bedoel om volledig te wees nie. Dit beskryf eerder basiese kategorieë wat alle soorte verkeerde dade verteenwoordig, insluitende die dinge wat ons dink, sê en doen. *
Waarna verwys die woord "doodsonde"?
Party vertalings gebruik die uitdrukking "sonde wat tot die dood lei" in 1 Johannes 5:16 om na doodsondes te verwys. Die Nuwe Afrikaanse Bybelvertaling sê byvoorbeeld: "Daar is sonde wat tot die dood lei." Die uitdrukking "sonde wat tot die dood lei" kan ook vertaal word as 'sonde wat die dood meebring'. Wat is die verskil tussen 'sonde wat die dood meebring' en 'sonde wat nie die dood meebring nie'?—1 Johannes 5:16.
Die Bybel sê duidelik dat alle sonde tot die dood lei. Maar deur middel van die losprysofferande van Jesus Christus kan ons van sonde en die dood gered word (Romeine 5:12; 6:23). 'n 'Sonde wat die dood meebring' is dus 'n sonde wat nie deur Christus se losprys gedek word nie. 'n Persoon wat hierdie soort sonde pleeg, is so vasbeslote om 'n sondige weg te volg dat hy nooit sy gesindheid of gedrag sal verander nie. Die Bybel verwys ook na hierdie soort sonde as 'n sonde wat "nie vergewe [sal] word nie".—Matteus 12:31; Lukas 12:10.
Waar het die lys van sewe doodsondes vandaan gekom?
Die "sewe doodsondes" was oorspronklik gebaseer op 'n lys van agt hoofsondes. Die lys is in die vierde eeu HJ deur die mistikus Evagrius Pontikus saamgestel. Sy werk het die geskrifte van die monnik en askeet John Cassian geïnspireer. In die sesde eeu het pous Gregorius I Cassian se lys van agt hoofsondes verander na die lys van sewe dodelike sondes, of doodsondes, van die Rooms-Katolieke teologie: trots, gierigheid, wellus, jaloesie, vraatsug, woede en luiheid. Gregorius het hierdie sondes as doodsondes, of hoofsondes, beskou omdat dit tot baie ander sondes gelei het.
^ par. 3 Die 15 voorbeelde van ernstige sondes in Galasiërs 5:19-21 is nie 'n volledige lys nie, want nadat dit opgenoem is in die Bybel, volg die woorde "en soortgelyke dinge". Die leser word dus aangespoor om sy onderskeidingsvermoë te gebruik om "soortgelyke dinge" te identifiseer wat dalk nie op die lys is nie.
^ par. 5 Spreuke 6:16 bevat 'n voorbeeld van 'n Hebreeuse idioom wat die tweede syfer beklemtoon deur dit met die eerste syfer te vergelyk. Daar is baie voorbeelde hiervan in die Bybel.—Job 5:19; Spreuke 30:15, 18, 21.
Die antwoord kan gevind word in die lewe van Job, Lot en Dawid, wat almal ernstige foute gemaak het.